Grau

**Grau** ye un conceyu d'Asturies, una parroquia de dichu conceyu y una villa de dicha parroquia, capital del conceyu. 

El conceyu llenda al norte con Candamu y Les Regueres, al este con Proaza, Santo Adriano y Uviéu, al sur con Teberga y Tameza y al oeste con Miranda y Salas. Cuenta con una población de .

## Historia
### Prehistoria y romanización
Los restos más antiguos del conceyu daten de la Edá del Bronce. De la Edá del Fierro queden dalgunos pocos restos, como dellos recintos castreños qu'en realidá nun son más que simples peñeos fortificaos.

De la dómina romana, a pesar de la bayura de restos en conceyos próximos, malapenes hai testimoniu. Esto ye, en parte, debío a que la distribución actual de la población ye mui distinta de la d'entóncenes.

### Edá Media
Sí tenemos, empara, restos del poder feudal como son les torres fortificaes de Villanueva, Báscones y la torre de Cuaya. Ye na Alta Edá Media cuando mos llega una gran cantidá de documentación. Lo que ye evidente ye que n'aquella época lo qu'entendemos por Grau nun constituyía una unidá, ya que lo que güei se conoz como Grau repartíase ente trés territorios mui estremaos: Prámaro, Salcéu y Vayu o Grau.

Nun sería hasta'l sieglu XIII, cuando se constituya la puebla qu'abarca a les trés unidaes de población y amás espúrrese hasta Candamu. La nueva villa recibirá'l nome d'ún de los territorios que la conforma. El conceyu y la diócesis uviedina llegarán a un acuerdu nel repartu de rentes. La villa instálase nun llugar ricu y frecuentáu nes rutes del Camín de Santiago. Ye, polo tanto, una villa típica del camín, con una estructura de cai central y cases a los llaterales. La villa tenía muralla y fuexu y consiguió un gran desenrollu, llegando a ser una de les más importantes d'Asturies. Foi una villa baturicia que selló xermandía con diferentes conceyos y rexones próximes.

Nel sieglu XIV, Grau nun pudo quedar fuera de la influyencia de los grandes señoríos debío a qu'entró a formar parte de les tierres del conde Alfonso, bastardu d'Enrique II de Castiella. Un sieglu dempués pasó a la familia Quiñones. Nun algamará la so autonomía hasta finales del sieglu XV, anque l'ayuntamientu siguió baxo'l control, qu'exerció'l poder de forma unillateral hasta'l sieglu XVIII, pese a la fuerte oposición vecinal.

### Edá Moderna

Nel sieglu XVI, cola desamortización eclesiástica de Felipe II d'España, delles xurisdicciones señoriales cambiaron de manes. Asina, el cuetu de Peñaflor foi remíu polos sos habitantes y el cuetu de Priañes pasó al traviés de la compra a la casa de Dasmarinas, como munchos más que fueron cambiando de manes.

Foi nel sieglu XVIII cuando los moscones ofrecieron al rei una cantidá a cambiu de que pudieren escoyer a los sos cargos conceyales, ya que tuvieren acaparaos por unes poques families per sieglos. Será l'Audiencia d'Uviéu la que fallará a la escontra del monopoliu d'estes families en 1774 y la Cancillería confirmarálo en 1783. Pero sicasí, siguirán esistiendo numberosos cuetos nesta zona, que queden fuera de la xurisdicción ordinaria y son competencia direuta d'un señor. Nesta época subsisten entá los siguientes cuetos: el cuetu de La Mata, el cuetu de Peñaflor, el cuetu de San Xuan, el cuetu de Cabruñana, etc.

### Sieglu XIX endelantre
Nel sieglu XIX asocedieron dellos fechos importantes. La guerra del francés presentó nel conceyu un protagonismu especial. Creóse un reximientu con mozos del llugar que llevaba'l nome del conceyu y que foi unviáu a lluchar lloñe del so territoriu. La villa foi invadida cuatro vegaes y esto tuvo consecuencies fatales nel so patrimoniu artísticu. Les principales amarraces del Principáu tuvieron llugar nel escobiu de Peñaflor, llugar que tamién tuvo importancia nes guerres carlistes. 

Otru fechu destacable son los cambeos na configuración alministrativa. Grau adquier a finales del sieglu XIX la mesma configuración d'anguaño. Asina, Candamu, que taba amestáu a Grau, tenta la so dixebra, que llogrará a finales de sieglu. Tamién nesta centuria incorpórense dafechu a la so xurisdicción los cuetos señoriales.

Na primer metá del sieglu XX, Grau vivió una época de prosperidá impulsada poles comunicaciones ferries. Convirtióse nun centru esportador de productos agrícoles y ganaderos de primer orde. La puxante situación fixo sobresalir al pueblu perenriba d'otres llocalidaes españoles contemporanies y atrayó muncha población. Como centru comercial d'importancia, concentráronse na población servicios alministrativos y bien d'establecimientos comerciales y d'ociu. Los hoteles, cabarets, cafés, cines y teatros complementaben l'atraición que proporcionaba'l puxante comerciu llocal y que proporcionaron cierta sonadía al pueblu per décades.

Por mor de la so situación cercana a Uviéu y na Asturies central, Grau foi afeutáu polos fechos de la Revolución de 1934. Más tarde, na Guerra Civil Española quedó,al entamu, dientro de territoriu republicanu. Foi, por embargu, tomada bien ceo poles columnes gallegues sublevaes de Teijeiro, qu'usó'l conceyu como cabeza de llanza pa la rotura del sitiu a Uviéu.

A partir de la metá del sieglu XX, Grau especializóse nuna ganadería de tipu llacteu col abandonu de les sos zones agrícoles y con una escasa industrialización.

## Xeografía
### Xeografía política
#### Parroquies

#### Situación
Na tabla siguiente represéntase la llocalización n'Asturies del conceyu de Grau, al traviés de la representación de les llendes colos sos conceyos vecinos:

### Xeografía física

El conceyu de Grau poseye grandes diferencies en cuantes a la xeografía física. La so parte norte alcuéntrase na Franxa Llitoral Asturiana, dominada por estensos valles y montes de poca altitú. Mentes que la parte sur, afáyase inmersa en plena Cordelera Cantábrica, llegando a algamar altitúes importantes como la del Picu la Berza, con cuasi 1.500 metros sobre'l nivel del mar. 

Esti incrementu d'altitúes que van dende los 40 metros hasta los 1500 da-y a esti conceyu una guapura incomparable, pudiendo observar paisaxes mui estremaos.

### Fauna y flora
Cola vexetación de clima oceánicu podemos esfrutar de viesques pergrandes de castañales, carbayos, fayes, Abeduriu, Xardones, Fresnos, salgueru, amás de numberosos árboles monumentales. El color verde característicu de la vexetación ye consecuencia de la fescura d'esta tierra. Ente la so fauna destaquen el xabalín, Gatu montes, Llobu, Esguil, Llóndriga, Papalba, Erizu, Jineta, Martalena, Curuxa, Ratoneru común, Melandru, Foín, venáu, Dicen qu'antaño viose dalgún Urogallu y dacuando dalgún osu pardu, per otru llau, tocantes a artrópodos, la ribera del ríu Cubia alluga gran riqueza de llibélules y los sos praos aproven de bayura de Caparines.

### Tesis doctoral sobro les especies botániques del Conceyu de Grau y estremeros
Sobro la flora del Conceyu de Grau redáctase una Tesis doctoral, Tesis-Universidá d'Uviéu, Departamentu de Bioloxía d'Organismos y Sistemes, 1991, denominada "Estudiu de la flora y vexetación vascular del Conceyu de Grau (Principáu d'Asturies) y les sos contornes" que'l so autor ye Dr. Juan José Lastra Menéndez, Catedráticu de botánica de la Universidá d'Uviéu. ISBN 84-7468-362-9 3 que na so presentación diz:

"Estúdiase la flora y vexetación vascular del conceyu de Grau, el de Tameza y de les contornes dambos que tán asitiaos na zona central asturiana. Realízase un catálogu florístico qu'almite pa la zona 1265 taxones distintes, de los cualos 799 son nuevos pal territoriu d'estudiu. Realiza un analís de la vexetación qu'abarca a los montes, carbes, turberes y pacionales, tamién s'inclúin les plantes cultivaes y señálense los usos populares, farmacolóxicos, d'interés apícola y otros, de los taxones más conocíos."

### Xardín de Caparines y Polinizadores "Agües del Cubia
Inauguráu en 2009 na redolada fluvial y llacustre del ríu Cubia, 

El xardín contién les necesaries plantes güéspedes y nutricies por que les Caparines puedan desenvolver el so ciclu vital completu y tamién plantes nectaríferes ornamentales para los inseutos polinizadores, tamién tien dende 2018, una instalación novedosa, foi fecha pal abellugu de munchos inseutos beneficiosos pa l'agricultura, con texto esplicativu de la so función.

Estos elementos pueden ser tueros y maderes con perforaciones de distintos diámetros y fondura, cañes, corteces en descomposición, bambú, sabugu, lladriyos con buecos de distintos tamaños, piedres apiladas, piñes, etc. Tou ello puede sirvir d'agospiamientu a infinidá d'inseutos principalmente polinizadores como aviespes y abeyes solitaries. Tamién a tijeretes, maruxos, coleópteros polo xeneral y crisopas, que son depredadores de pulgones y otres plagues. 

Estes instalaciones faciliten a los inseutos los buecos necesarios que cada vez son menos frecuentes na naturaleza y construcciones rurales pa poder reproducise y envernar. La diversidá de habitáculos dexa completar los sos ciclos vitales a una gran variedá d'especies. Asina por casu, a les arañes y mantis atráen-yos los lladriyos y les tijeretes prefieren paya y concos de folla invertíos.

 
File:Jardin Mariposas Grado.jpg|thumb|275px|Parterre en Xardín de Caparines de Grau, Asturies.
File:Jardin Mariposas al aire libre.jpg|275px|thumb|Xardín de Caparines de Grau, Asturies, España. 
File:Refugio insectos.jpg|275px|thumb|Abellugu d'inseutos, nel Xardín de Caparines de Grau, Asturies.


## Hidrografía
El ríu principal del conceyu de Grau ye'l ríu Nalón, que percuerre la parte norte mui cerca de la capital. El siguiente ríu n'importancia ye'l Cubia, que cuerre pela propia villa, arrodiáu d'un guapu paséu fluvial y que finaliza siendo afluente del Nalón. Siguíu d'esti, el ríu Sama, tamién afluente del Nalón, percuerre la parte este del conceyu. Amás, tamién cuerren pel conceyu'l ríu Veiga y el ríu las Varas. La villa ta trevesada por otros ríos como son el Rodaco y el Martín; dambos ríos de poca importancia, sacante cuando vienen con crecida.

## Evolución demográfica
### Del conceyu
### De la Villa
### De les parroquies

## Toponimia
L'orixe del topónimu nun ta claru. Una teoría ye que'l topónimu procede del llatín *gradum*, que significa camín, pasu, etapa o llugar de parada. El nome vendría entós del fechu de ser un llugar de camín y parada ente ástures y galaicos, o d'una etapa posterior. Polo xeneral, la localización del conceyu a estáu siempre bien vinculada al camín ente Uviéu y Galicia o l'occidente asturianu. Otra posible teoría sería que'l topónimu provién de la pallabra llatina *locum gratum* (llugar prestosu), por tar asitiáu na vega del ríu Cubia, una zona granible y de vexetación abondosa.

Per otru llau, pal catedráticu d'Historia Medieval, Juan Ignacio Ruiz de la Peña, l'orixe del topónimu más probable sería un orónimu que fái referencia a un pasu nel terrenu, similar al orixe toponímicu de Grau de Castelló.

Dende 2007, los toponimos oficiales de Grau son los nomáos "tradicionales", en llingua asturiana. En dellos casos, consérvense los nomes en castellanu mediante doble denominación, por exemplu, la capital del conceyu nómase oficialmente Grau/Grado.

### Xentiliciu
El xentiliciu de la xente de Grau ye moscón o moscona, anque tamién utilízase, en menor medida, gradense.

Sobre l'orixe del primeru existen dellas hipótesis, nenguna d'ellas confirmada con certeza. Dalgunas remontan les sos raíces a la notoriedá d'una acaudalada familia de la villa na Baxa Edá Media, la familia Mosca, mientras otras faen referencia a las emboscadas contra las tropas francesas nel estrechu pasu de Peñaflor, onde los milicianos de Grau disparaban dende dambos llaos fayendo xiblar les sos balas como "mosconas". 

## Política

## Economía





## Arte
* Capiella de los Dolores
* Palaciu de Miranda-Valdecarzana
* Palaciu Fontela

## Deporte
*Club Deportivo Mosconia, equipu de fútbol.
*Club Patín Areces-Elecinco, equipu de Ḥoquei
*Pilier Rugby Club, equipu de rugbi.
*Club Rítmica Ékas, equipu de gimnasia ritmica ximnasia

## Moscones ilustres
*Adolfo Prieto Álvarez, empresariu.
*Valentín Andrés Álvarez, escritor.
*Ramón Areces, fundador d'El Corte Inglés.
*Isidoro Álvarez, presidente del conseyu d'alministración d'El Corte Inglés.
*Fernando Beltrán, poeta.
*Julio de la Fuente, direutor de Cine.
*Amado González Hevia (Favila), pintor.
*Pepín Fernández, fundador de Galerías Preciados.
*Hugo Fontela, pintor.
*Santi Pérez, ciclista.
*Manuel Pedregal, ministru de la I República Española y Gobernador d'A Coruña.
*Ignacio Piñeiro, autor d'Asturies, Patria Querida y fíu d'un emigrante de Grau.
*Óscar Vázquez Martins, karateka - Campeón del Mundu n'kumite.
*Toni Sánchez, xugador de Ḥoquei.
*Xosé Ambás, etnólogu, presentador de la TPA y cantante del grupu musical Tuenda.
*Diana Sánchez, presentadora de TV.
*Noemi Alonso, cantante de tonada.
*Eliseo Nicolás Alonso - Maestru Acebacheru
*Juan de la Fuente, Pintor y escultor.

## Museos
*Muséu Etnográficu de Grau
*Muséu Etnográficu de Grau ya de la Historia de Grado Feria ya Mercáu
*Muséu Etnográficu de Sama

## Ver tamién
*Baronía de Grau
*Marquesáu de la Veiga d'Anzu
*Cementeriu de Grau

## Referencies

## Enllaces esternos

* Páxina web del conceyu 
* Imáxenes d'Asturies: Grau, Tinéu y Tameza 
* Revista histórica de Grau   
* Cultura asturiana - Grau   
* Documentu esplicativu sobre los escudos del conceyu.